આગામી ૩૧ ઓક્ટોબરે સરદાર પટેલના જન્મદિને સરદાર પટેલની વિશ્વમાં સૌથી ઉંચી પ્રતિમાનું અનાવરણ કરવામાં આવનાર છે. વડાપ્રધાન નરેન્દ્ર મોદીના હસ્તે થનારા આ સ્ટેચ્યુ ઓફ યુનિટીના અનાવરણના કાર્યક્રમાં અંગે મુખ્યમંત્રી સહીત મંત્રીમંડળના સભ્યો અને અન્ય ધારાસભ્યો સહીત ઉચ્ચ અધિકારીઓ ધ્વારા વિવિધ રાજ્યોમાં જઈ રૂબરૂ આમંત્રણ પાઠવવામાં આવ્યા છે. શરૂઆતમાં વિવિધ રાજ્યોના મુખ્યમંત્રી, રાજ્યપાલ વગેરેને ૩૧ ઓક્ટોબરે જ બોલાવવાના હતા.પરંતુ પરપ્રાંતીયો ઉપરના હુમલા પછી આ પહાડી વિસ્તારમાં સુરક્ષા અને આયોજનના બહાને હવે એક જ દિવસના બદલે તબક્કાવાર બોલાવવાનું આયોજન કરવામાં આવી રહ્યું છે.